**Epidemiologická situácia vo výskyte COVID-19 k 3.2.2021 v okrese Trnava**

Na základe prijatého COVID automatu a regionálnych indikátorov, podľa ktorých je posudzovaná epidemiologická situácia je okres Trnava na úrovni stupňa 7 (4. stupeň varovania):

**Regionálne charakteristiky v okrese Trnava:**

**Vážená 14 dňová incidencia:** 2467/100 000 obyv. (4. stupeň varovania, hraničná hodnota viac ako 1600)

**Počet hospitalizovaných na 100 000 obyv.:** 67,9/100 000 obyv. (4. stupeň varovania hraničná hodnota viac ako 60)

**Trend 7 dňovej incidencie:** aktuálna 7 dňová 401/100 000, predchádzajúci týždeň 483/100 000 obyv., pokles index 0,8

**Zhodnotenie situácia na okresnej úrovni:**

Vzhľadom na najvyšší stupeň varovania, vysokú mieru 7-dňovej incidencie, ktorá ma lenmierne klesajúci charakter ako aj dokázanú prítomnosť vysokého percenta britskej mutáciev populácii (nízky efekt celoplošného testovania) otvorenie škôl môže viesť k ďalšiemuzhoršeniu epidemiologickej situácie vo výskyte ochorenia COVID-19 v okrese Trnava.Regionálny úrad verejného zdravotníctva so sídlom v Trnave za súčasnej epidemiologickejsituácie kedy je okres Trnava v najvyššom 4. stupni varovania (čierna farba) **zakazuje od 08.02.2021 otvorenie všetkých predškolských a školských zariadení na území okresu Trnava.**

Ďalšie otvorenie všetkých predškolských a školských zariadení bude závisieť od vývojaepidemiologickej situácie v okrese Trnava ako aj regionálnych indikátorov.